b'\n_START_ARTICLE_\nKak Ros (Upin & Ipin)\n_START_SECTION_\nRupa\n_START_PARAGRAPH_\nRos ialah seorang gadis remaja yang belajar di sekolah menengah. Di rumah, Ros sentiasa memakai baju kurung. Tetapi pemakaiannya berubah sejak beberapa musim terbaru; dia kelihatan berpakaian baju berlengan panjang berwarna merah jambu keunguan dan berseluar seakan seluar sukan yang panjang. Dia hanya bertudung jika sewaktu hari bersekolah, atau berhari raya.\n_START_SECTION_\nPerwatakan\n_START_PARAGRAPH_\nRos bersikap tegas terhadap adik-adiknya, dan sering memarahi Upin dan Ipin sesekali dia mendapati mereka bernakal. Kadang-kadang sikap tegas terhadap adik-adiknya itu ditegur oleh Opah yang lebih berlembut dengan adik-beradik kembar itu. Sungguhpun demikian, Ros tetap menyayangi Upin dan Ipin walau apapun.'